section_heading: Životopis
paragraph_text: Rođena je u obitelji Milana i Dare Đurišić kao prvo od dvoje ženske djece. Sa sedam godina pobijedila je na festivalu "Studio 6 vam pruža šansu" pjevajući pjesmu Lepe Lukić Udati se nikad neću i time stekla pravo da snimi ploču. 1969. godine za Diskos snimila je svoju prvu ploču pod nazivom "Baki i deki/Mami i tati". Nakon nastupa na festivalu Beogradsko proljeće, 1971. godine, pjevala je na Titovom rođendanu u Domu omladine, da bi je potom Josip Broz Tito pozvao za svoj stol te zamolio da mu nareže tortu. Tito je pitao šta želi biti kad naraste, a Đurišić mu je odgovorila da se želi baviti pjevanjem, ali u Milanovcu i Kraljevu nema glazbene škole. Tito je kasnije naredio da se Snežaninom ocu nađe posao u Beogradu, i da se obitelj Đurišić preseli, kako bi Snežana završila željenu školu.